钦定古今图书集成/明伦汇编/氏族典/第376卷 > 董琦
## 钦定古今图书集成/明伦汇编/氏族典/第376卷 > 董琦

按《济南府志》：“‘琦字天粹，阳信人。弘治乙丑进士，授高
平县令。正德时，刘瑾党为祸，琦诘治如法。晋户部主
事，督储居庸关，再督刍石渠诸厂，中贵敛手，复督刍
驯象所多。钱宁党怙恶作奸，琦按之抵罪。司徒札琦
修张家湾陆运，琦言车挽之利多在貂珰，不若西湖
出京趋漕最便’。疏上，中官私以墨污其牍，坐不敬下”
狱。后事白，历升陕西佥宪，督储甘肃，为主钦诬奏系
狱。世宗改元，复山西佥宪，分巡大同。改河南道，晋少
参归林下二十年卒，年七十五。